b"\n_START_ARTICLE_\nPrograma de cites\n_START_PARAGRAPH_\nUn programa de cites o concurs de cites (en angl\xc3\xa8s, dating game show) es tracta d'un subg\xc3\xa8nere televisiu enquadrat en el que es denomina xou d'impacte i que habitualment t\xc3\xa9 forma de concurs. Un programa de cites respon habitualment a la f\xc3\xb3rmula de formar parelles entre concursants. Els vencedors aconsegueixen una cita. Les variants, dins d'aquest esquema, s\xc3\xb3n m\xc3\xbaltiples. La f\xc3\xb3rmula t\xc3\xa9 el seu origen als Estats Units, i s'ha volgut trobar el primer exemple al programa The Dating Game, estrenat per ABC el 20 de desembre de 1965. La seva mec\xc3\xa0nica ha estat de les m\xc3\xa9s populars: una persona soltera, separada per una pantalla d'altres tres persones solteres, a les quals per tant no pot veure, ha de formular-los preguntes i finalment decidir a quin prefereix com la seva possible parella. Una de les fites m\xc3\xa9s destacades en el g\xc3\xa8nere s'ha volgut trobar tamb\xc3\xa9 en Blind Date. Va haver-hi diverses versions internacionals. A Brasil, es va anomenar Namoro na TV, va ser presentat per Silvio Santos i es va emetre entre 1976 i 1988. A Col\xc3\xb2mbia, va haver-hi una altra versi\xc3\xb3 anomenada Ad\xc3\xa1n y Eva, transm\xc3\xa8s per Caracol Televisi\xc3\xb3n el 1987 i va ser presentat per Jota Mario Valencia. A M\xc3\xa8xic, Las Andanzas de Cupido es va emetre per TV Azteca."